Dino Buzzati

Dino Buzzati-Traverso (16. lokakuuta 1906 Belluno, Italia – 28. tammikuuta 1972 Rooma) oli italialainen kirjailija, toimittaja, libretisti ja kuvittaja. Hänen merkittävimpänä teoksenaan pidetään romaania Tataariaro (Il deserto dei Tartari) vuodelta 1940. Hän on kirjoittanut myös satuja.

Buzzati aloitti uransa milanolaisessa Corriere della Sera -sanomalehdessä vuonna 1928.

Buzzatin esikuvina mainitaan Edgar Allan Poe, Franz Kafka ja Rudyard Kipling. Teoksissa on todellisuutta ja kuvitelmia yhdisteleviä kansantarinoiden aineksia. Painajaismaisia tapahtumia kuvaavat kertomukset päättyvät usein vailla selitystä. Lähtökohtana on usein jokin arkinen tapahtuma, joka saa koko ihmiskuntaa koskettavan ulottuvuuden. Esimerkiksi Tataariaro on kuvaus siitä, miten elämä kuluu loppuun harhakuvia tavoitellessa.

Palkinnot ja tunnustukset
 Premio Strega: 1958Buzzati, Dino, Kirjasampo.fi, viitattu 24.1.2021

Suomennetut teokset
 Muuan rakkaus (Un amore), suomentaja Marja-Leena Mikkola, Helsinki: Otava 1966
 Tataariaro (Il deserto dei Tartari), suomentaja Ulla-Kaarina Jokinen, Helsinki: Otava 1984 
 Noiduttu takki ja muita kertomuksia, suomentaja Leena Rantanen, Helsinki: Basam Books 2020 
 ”Seitsemän kerrosta”, novelli, suomentaja Aarre Huhtala, teoksessa Italialaisia kertomuksia 1900-luvulta, toimittanut Rolando Pieraccini, Helsinki: Lauttasaari Press 2007 

 Lähteet 

Luokka:Italialaiset kirjailijat
Luokka:Italialaiset toimittajat
Luokka:Italialaiset libretistit
Luokka:Eksistentialistit
Luokka:Novellikirjailijat
Luokka:Vuonna 1906 syntyneet
Luokka:Vuonna 1972 kuolleet